Document ID: 32011D0692

KOMISIJAS LĒMUMS
(2011. gada 14. oktobris)
par Apvienotās Karalistes lūgumu pieņemt Eiropas Parlamenta un Padomes Direktīvu 2011/36/ES par cilvēku tirdzniecības novēršanu un apkarošanu un cietušo aizsardzību un ar kuru aizstāj Padomes Pamatlēmumu 2002/629/TI
(izziņots ar dokumenta numuru C(2011) 7228)
(Autentisks ir tikai teksts angļu valodā)
(2011/692/ES)
EIROPAS KOMISIJA,
ņemot vērā Līgumu par Eiropas Savienības darbību un jo īpaši tā 331. panta 1. punktu,
tā kā:
(1)
Eiropas Parlaments un Padome 2011. gada 5. aprīlī pieņēma Direktīvu 2011/36/ES par cilvēku tirdzniecības novēršanu un apkarošanu un cietušo aizsardzību un ar kuru aizstāj Padomes Pamatlēmumu 2002/629/TI (1).
(2)
Saskaņā ar 1. un 2. pantu Protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, Apvienotā Karaliste nepiedalījās šīs direktīvas pieņemšanā, un šī direktīva tai nav saistoša un nav jāpiemēro.
(3)
Saskaņā ar minētā protokola 4. pantu Apvienotā Karaliste ar 2011. gada 14. jūlija vēstuli paziņoja Komisijai par savu nodomu pieņemt šo direktīvu,
IR PIEŅĒMUSI ŠO LĒMUMU.
1. pants
Direktīvu 2011/36/ES piemēro Apvienotajai Karalistei.
2. pants
Direktīva 2011/36/ES stājas spēkā attiecībā uz Apvienoto Karalisti no šā lēmuma paziņošanas datuma.
3. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2011. gada 14. oktobrī

Labels: 11
5
0
18
15